Zážitková gastronómia

Zážitková gastronómia je pojem v gastronómii, ktorý hovorí o tom, že hosť sa do reštaurácie nechodí len najesť ale tiež zabaviť.http://www.tophotelierstvo.sk/gastro/trendy-v-stravovani/gastronomia-vplyvy-a-trendy/
Sociológovia vychádzajú z predpokladu, že zvyšovaním životnej úrovne, vysokej vzdelanosti, sociálneho blahobytu, rovnako ako aj skracovanie pracovného času vedú k tomu, že tlak existenčných starostí zohráva stále menšiu a menšiu úlohu. Spoločne so stúpajúcimi príjmami sa stáva centrom potrieb človeka priestor pre osobné zážitky.

Dnes je považovaný zážitok za všeobecný tovar a tak sa s ním tiež nakladá. Nestačí sa už podnikateľovi v gastronómii zaoberať len ponukou jedál a nápojov, dnešný hosť chce viac, chce sa predovšetkým baviť. Ľudia potrebujú niečo, o čom môžu viesť rozhovor. Zamestnanci sa musia považovať za stálych hostiteľov svojej vlastnej párty. Byť len obslúžený je možné kdekoľvek.

Zážitková gastronómia sa môže prirodzene odvíjať od mimoriadnych výkonov kuchárskeho umenia. Skladá sa však ešte z mnohých iných nemenej dôležitých prídavných bodov.

Je preukázateľné, že zážitková gastronómia nie je žiadnou zbraňou hospodárskeho úspechu a je možné sa aj bez nej stať úspešným . Je potrebné zdôrazniť, že šancou na prežitie pre každý podnik je dodržovanie hygieny, bezpečnosti práce, spol. chovania, hospodárenia a ďalších elementárnych zásad pohostinnosti. Nebolo by úspešné robiť zážitkovú gastronómiu s neúmerne vysokými nákladmi a veľkým počtom zamestnancov.

 Typy zážitkovej gastronómie 
Gastronomické akcie, na ktoré reštaurácie lákajú inou ponukou jedál a nápojov doplnených o ďalšie detaily ako je napr. hudba, výzdoba a iné prekvapenia pre hosťa. Bývajú to napríklad: Zabíjačkové hody, Rybie hody, Dni zahraničných kuchýň, Valentínske večerné menu a pod.

 Otvorená kuchyňa – front cooking je dokončovanie pokrmu pred zrakom hosťa http://www.foodservice.cz/kuchyska-technologie/front-cooking-perspektiva-nebo-nejisty-projekt.htm Front cooking – perspektiva nebo nejistý projekt?http://www.foodservice.cz/kuchyska-technologie/front-cooking-neni-za-co-se-stydet.htm Front Cooking - Není za co se styděthttp://www.tophotelierstvo.sk/archiv/top-hotelierstvo-2007/gastronomia-ako-zaitok/ Gastronómia ako zážitok - slovensky
 Aktivcounter znamená zážitok z pripravovaného jedla. Kuchyňa je súčasťou odbytového strediska, hosť môže kuchára celý čas sledovať pri príprave jedla.
 Fondue je taká príprava jedla, keď si hosť dokončuje pokrm sám
 Samoobslužné bufety – hosť si určuje veľkosť porcie sám
 Ochutnávky vín predstavuje mimoriadnu ponuku spojenú so zberom vínnej révy
 Interiér patri medzi koncepciu zážitkovej gastronómie, keď prostredie dotvára atmosféru reštaurácie, napr. v Chicagu bol otvorený podnik Reinforest Café, ktorý je založený na koncepcii dažďových pralesov. Bujná vegetácia, tropické vtáky a motýle, veľké akvária a hučiace vodopády majú navodiť klímu džungle.
 Hudba a tanec sú nevyhnutné najmä v strediskách spoločensko-zábavných
 Noviny a časopisy má hosť k dispozícii najmä v kaviarňach, pri podávaní raňajok alebo v lobby bare
 Prenosy športových zápasov, najmä v špeciálnych športových baroch
 Rôzne hry, vhodné podľa strediska – napr. do pivnice sú vhodné kolky, biliard, šípky a do kaviarne stolové hry (šach, dáma...)
 Reprodukovaná hudba ako zvuková kulisa vytvára príjemnú a uvoľnenú atmosféru
 Internetové kaviarne
 Čajovne lákajú hostí na vône, interiér, atraktívny servis čajov, hru na bubienky
 Pre deti to môže byť farebný jedálny lístok, omaľovánky, hračky, pestré jedlá, podávané na farebných tanieroch s vhodným prestieraním

 Referencie 

 Zdroj 

Kategória:Gastronómia